Vermy hierdie 5 top huisverkoopfoute - Jou Geld | Solidariteit WêreldJou Geld | Solidariteit Wêreld
Tuis › 2016-wenke › Vermy hierdie 5 top huisverkoopfoute
Vermy hierdie 5 top huisverkoopfoute
Dinsdag, Julie 19th, 2016
Wanneer jy jou huis verkoop, is dit maklik om in 'n vakuum vas te val. Jy het 'n sekere idee oor wat die mark vir jou huis behoort te betaal en wat 'n kwessie mag wees of nie wees nie.
Dit is per slot van rekening jou juis, reg? Jou huis het x, y en z. Die ligging is onverbeterlik. Dis net om die hoek van wonderlike restaurante, die park, koffiewinkel, skool ensovoorts. Kopers en agente wat deur jou huis stap, mag egter nie dieselfde prentjie sien nie.
Maniere om hierdie potensiële huisverkoperslaggate te vermy:
Jy prys jou huis te hoog
As jy te veel vir jou huis vra, sal twee dinge nie gebeur nie: besigtigings of aanbiedings. Dit is die prys wat die toneel voorberei vir besigtigings. Dit is die nie-verbale boodskap wat aktiwiteit ontlok of ontmoedig.
As jou huis te duur geprys is, sal kopers wat dit kon bekostig in iets anders belangstel aangesien hulle prysvlak hoër is, terwyl diegene vir wie dit eintlik prysgewys bedoel is, gewoonlik uitgesluit word.
Jy maak besigtigings moeilik
Beperkte besigtigingstye of om teenwoordig te wil wees vir alle besigtigings kan 'n impak hê op die vermoë om verkeer deur jou huis te stuur. As daar 'n magdom instruksies of beperkings is, sal agente en hul kopers eenvoudig aanbeweeg na daardie eiendomme met minder reëls.
Jy maak nie 'n teenaanbod nie
Alhoewel almal graag die meeste vir hulle huis wil kry, moet 'n verkoper ook 'n realistiese balans handhaaf. Dit is te maklik om te fokus op die aanvangsprys in 'n aanbod, terwyl die fokus op die eindresultaat behoort te wees. Die openingsaanbod is bloot dit: 'n beginpunt. Dit sit die gesprek aan die gang en het hopelik 'n middeweg tot gevolg wat vir die koper en verkoper aanneemlik is.
Om nie 'n teenaanbod te maak nie is soos om 'n eenrigtinggesprek te voer. Dit sal nie werk nie. Hoe kan jy na "verkoop" toe beweeg as daar nie 'n heen-en-weer dialoog is nie? Dit beteken nie die kopers is nie ernstig nie; hulle is bloot konserwatief met hulle eerste aanbod om 'n gevoel te kry van hoe die onderhandelings gaan verloop. Dit beteken ook nie dit is die meeste wat hulle gewillig is om te betaal nie, tensy die aanbod so geposisioneer is. Nalating om 'n teenaanbod te maak stuur 'n ontmoedigende sein aan die koper wat 'n ongemaklike situasie kan skep, waargeneem of eg. Kopers wil sake doen met verkopers wat gretig is om met hulle sake te doen.
Jy ontken die toestand van die eiendom
Sou jy as koper die hoogste prys betaal vir 'n huis waarvan die oorspronklike stelsels die einde van hul lewensduur bereik? In vandag se eiendomsklimaat ondersoek kopers, leners, waardeerders en inspekteurs meer deeglik as ooit tevore.
Dit is nie net die koper wat uitsluitsel sal gee oor die toestand van jou huis nie, maar ook die lener, waardeerder en die koper se inspeksiemaatskappy. Voordat jy verkoop, wees realisties oor die toestand van jou huis.
As jou huis werk vereis, tensy dit baie sterk onderkant die markwaarde afgeslaan is, wat realisties beteken dit is heeltemal te laag geprys in terme van wat jy sal aanneem, sal dit vir die koper 'n kwessie wees, en indien nie, sal dit wel vir die eiendomsinspekteur wees.
Jy het 'n selektiewe geheue
Verkopers is dikwels bang dat as hulle te veel openbaar of te veel besonderhede verskaf, dit hulle vermoë sal affekteer om teen die beste prys te verkoop. Nalating om te openbaar kan jou egter blootstel aan aanspreeklikheid na die verkoping.
Om vrae nie te beantwoord nie of om nie duidelik te wees oor die ouderdom van sekere dinge nie skep net meer rooi vlae en kwellings vir potensiële kopers. As jy die vrae eerlik beantwoord en alle kwessies of reparasies volledig openbaar (met kwitansies wat dit dokumenteer en 'n geskiedenis verskaf), sal dit kopers se vrese en twyfel besweer.